ai4bharat/Pralekha huggingface dataset:
کیمیکلز اور فرٹیلائزر کی وزارت
ملک میں خریف - 2021 کے سیزن کے دوران فرٹیلائزر کی دستیابی کو یقینی بنانے کے لئے حکومت کے ذریعے کئے گئے اقدامات
نئی دلّی ، 10 اپریل / ربیع 21-2021 ء کے سیزن کے دوران پورے ملک میں کیمیائی کھاد کی دستیابی اطمینان بخش رہی ۔ کووڈ – 19 وباء سے متعلق مختلف چیلنجوں کے باوجود کیمیائی کھاد کی پیداوار ، در آمد اور نقل و حمل بر وقت اور اطمینان بخش رہی ۔
زراعت اور کسانوں کی بہبود کے محکمے  نے خریف – 2021 ء کے سیزن کے لئے ریاستوں / یو ٹی کے صلاح و مشورے سے مختلف قسم کے فرٹیلائزر کی ضرورت کا جائزہ لیا اور فرٹیلائزر کے محکمے کو اس سے مطلع کر دیا ہے ۔ فرٹیلائزر کے محکمے نے کیمیاوی کھاد تیار کرنے والوں کے ساتھ صلاح و مشورہ کرکے ملک میں ، اِس کی پیداوار کا ہدف مقرر کر دیا ہے اور اس کی نگرانی کی جا رہی ہے ۔
یوریا کی ملک میں پیداوار اور اس کی ضرورت کے درمیان فرق کو وقت پر در آمد کرکے پورا کیا جائے گا ۔ پی اینڈ کے فرٹیلائزر کی درآمدات او جی ایل کے تحت  آتی ہے ، جس میں فرٹیلائزر کی کمپنیاں اپنی ضروریات کے مطابق ، اِس کی درآمد کرنے کے لئے آزاد ہیں ۔
خریف – 2021 ء کے سیزن کی تیاریوں کا جائزہ لینے کے لئے مرکزی وزیر  جناب ڈی وی سدا نند گوڑا نے فرٹیلائزر کی مختلف کمپنیوں کے سی ایم ڈی / ایم ڈی کے ساتھ 15 مارچ ، 2021 ء کو جائزہ میٹنگ کی ۔ اس کے بعد یکم اپریل ، 2021 ء کو فرٹیلائزر کے سکریٹری کی صدارت میں عمل درآمد کا جائزہ لینے کے لئے ایک اور میٹنگ کی گئی ۔ فرٹیلائزر کی کمپنیوں نے میٹنگ میں یہ بھی بتایا کہ پی اینڈ کے فرٹیلائزر کے لئے خام مال کی قیمت میں اضافہ ہو گیا ہے ۔
پیچیدہ فرٹیلائزر کی قیمت پر نظرِ ثانی کے معاملے پر مرکزی وزیر جناب ڈی وی سدا نند گوڑا نے فرٹیلائزر اور افکو کے اعلیٰ عہدیداروں اور نمائندوں کے ساتھ 8 اپریل ، 2021 ء کو میٹنگ کی اور افکو کو مشورہ دیا گیا کہ وہ موجودہ فرٹیلائزر کو کسانوں کو پرانی قیمت پر ہی فروخت کریں ۔ افکو نے اِس بات کی تصدیق کی کہ وہ 11.26 ایل ایم ٹی ڈی اے پی / پیچیدہ فرٹیلائزر پرانی قیمت پر ہی فروخت کریں گے ۔
فرٹیلائزر کے سکریٹری کی صدارت میں ایک اور میٹنگ 9 اپریل ، 2021 ء کو منعقد کی گئی ، جس میں پی اینڈ کے فرٹیلائزر کی دستیابی کا جائزہ لیا گیا ۔
تمام کمپنیوں کے لئے ایک واضح پیغام ہے کہ حالیہ برسوں میں کیمیائی کھاد کی دستیابی اطمینان بخش رہی ہے ۔ بھارت کے فرٹیلائزر ایسوسی ایشن نے بھی ایک جائزہ پیش کیا ہے ، جس میں ریاستوں میں پہلے سے موجود فرٹیلائزر کے بارے میں بتایا گیا ہے ، جو آنے والے تین مہینوں کے لئے کافی ہو گا ۔ حکومت کسانوں کے مفاد میں فرٹیلائزر کی دستیابی اور اس کی قیمت پر قریبی نظر رکھے ہوئے ہے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 3593
(Visitor Counter : 122
وزارت دفاع
این سی ایچ سی پوئی میں شہری شادی شدہ رہائش گاہ کا افتتاح
ہندوستانی بحری دفاع کے سویلین ملازمین کے لئے تلوار اور تری شول بلاک میں 128 ٹائپ III شادہ شدہ ایکوموڈشن  کا افتتاح کیاگیا۔ اس کوارٹرس  کا افتتاح 16 اکتوبر 2020 کو وائس ایڈمرل اجیت کمار ایف او سی- اِن –سی کی موجودگی میں ممبئی نیول ڈاک یارڈ کے ایک موجودہ سینئر ملازم جناب لال چند یادو، ایف، مین-جی نے کیا۔ ان نئے کمیشنڈ کوارٹرس سے دفاع کے سویلین یعنی غیر فوجی ملازمین کے لئے کوارٹر کی کمی کو کافی حد تک پورا کرسکے گا۔
.........
م ن، ح ا، ع ر
U-6493
(Visitor Counter : 51
سٹرک ٹرانسپورٹ اور شاہراہوں کی وزارت
جنرل وی کے سنگھ نے قومی سلامتی میں لوگوں کے کردار پر زور دیا
نئی دہلی،26نومبر2020/ سڑک نقل و حمل اور شاہراہوں کے مرکزی وزیر مملکت جنرل وی کے سنگھ نے قومی سلامتی کو لے کر ایک یکساں نظریہ اپنائے جانے پر زور دیا ہے۔ ان کا کہنا ہے کہ ہر شخص کو ملک کے مجموعی تحفظ کو لے کر کچھ نہ کچھ رول ملا ہوا ہے۔ انہوں نے کہا کہ ملک کی سلامتی کے بارے میں عام خیال یہ ہے صرف وردی پہننے والے ملازمین کی ذمہ داری ہے، بلکہ ملک کی سلامتی کا وسیع معنی ہیں۔
سابق فوجی سربراہ انڈین انسٹی ٹیوٹ آف پبلک ایڈمنسٹریشن  میں کل ’ نیشنل سیکورٹی ڈائیلاگ‘ کے موضوع پر بات چیت کرتے ہوئے کہا کہ حصہ دار ی کی شروعات کرسکتےہیں۔ انہوں نے کہا کہ سوچ اور اخلاق کو بدلنا اور مکمل قومی تحفظ حاصل کرنے کے لئے امپائر بلڈنگ کے نظریے سے کنارہ کرنا ہوگا۔ وزیر موصوف نے کہاکہ قومی سلامتی کو قسطوں میں حاصل نہیں کیا جاسکتا ہے، لیکن ایک یکساں نظریہ اپنائے جانے کی ضرورت ہے۔ جس میں بیرونی حفاظت اندرونی تحفظ، توانائی کا تحفظ ، سائبر سلامتی وغیرہ جیسے تمام سلامتی سے جڑے ہوئے معاملے شامل ہیں۔
وزیر موصوف نے دفاعی خریداری ، سائبر خلائی سلامتی اورٹکنالوجی میں خود انحصاری میں بتانے کے علاوہ مجموع طور پر سلامتی سے وابستہ پہلوؤں سے نمٹنے کے دوران ٹکنالوجی اختراع اور ماہر نظریہ کے استعمال کے بارے میں بھی بات کی۔ انہوں نے آتم نربھر بھارت پر زور دیا کہ جو سلامتی آلات کے ملکی میں ہی تعمیر کی صلاحیتوں کو فروغ دینے میں مدد کرے گا۔
آئی آئی پی اے کے فیکلٹی اور اعلی ملازمین اس اجلاس میں شامل ہوئے۔ 46ویں ایڈوانسڈ پروفیشنل پروگرام ان پبلک ایڈمنسٹریشن  کے تربیت یافتہ افسران آن لائن اس پروگرام میں شامل ہوئے۔ اس میں ادارے کی علاقائی اور مقامی شاخوں کے ممبران کے ساتھ مسلح دستے بھی شامل ہوئے۔ قابل ذکر ہے کہ کل ہند اور مرکزی خدمات کے اعلی حکام کے لئے آئی آئی پی اے ایک 10 مہینے پر مشتمل ا پروگرام چلا تا ہے جسے ایڈوانس پروفیشنل پروگرام ان پبلک ایڈمنسٹریشن کے نام سے جانا جاتا ہے۔
جنرل وی کے سنگھ نے آئی آئی پی اے میں مہاتما گاندھی اور سردار ولبھ بھائی پٹیل کی مورتیوں پر پھولوں کی مالائیں بھی چڑھائیں۔
م ن۔ ش ت۔ج
Uno-7627
(Visitor Counter : 124
ریلوے کی وزارت
صنعت کو فروغ دینے کےلیے30جون 2023 تک 48 گتی شکتی ملٹی موڈل کارگو ٹرمنلز کی شروعات کی گئی
ریلوے، مواصلات اور الیکٹرونک اور اطلاعاتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ کارگو ٹرمنلز کے قیام میں صنعت کی جانب سے سرمایہ کاری کو فروغ دینے کے لئے ’گتی شکتی ملٹی موڈل کارگو ٹرمنل ‘پالیسی شروع کی گئی ہے، جس کے تحت غیر ریلوے ایجنسیوں کے ذریعے جی سی ٹی تیار کئے جارہے ہیں۔
اس سلسلے میں 30 جون 2023 تک ملک بھر میں مجموعی طورپر 48جی سی ٹی شروع کئے گئے ہیں، جن میں جھارکھنڈ میں5جی سی ٹی  شامل ہیں۔
جی سی ٹی پالیسی کے ضابطوں کے مطابق ٹرمنل قائم کرنے کے لئے نجی پارٹیاں/ ایجنسیاں/ کمپنیاں سامنے آئی ہیں۔ گتی شکتی کارگو ٹرمنل آپریٹروں سے توقع ہے کہ وہ اصولی منظوری حاصل ہونے کے بعد 24مہینے کے اندر تعمیر مکمل کرلیں گے۔
جی سی ٹی پالیسی انڈین ریلوے میں نجی شعبے کی شراکت داری میں اضافہ کرنے میں مدد کرتی ہے۔ اس طرح ا س سے روزگار کے براہ راست اور بالواسطہ مواقع پیدا ہوتے ہیں۔ ان سے کتنے لوگوں کو روزگار ملے گا، اس کا تعین نہیں کیا جاسکتا ،کیونکہ روزگار پیدا کرنے میں اس طرح کے کاموں کا اثر کثیر جہتی ہوتا ہے۔
امور صارفین، خوراک اور عوامی تقسیم کی وزارت
صارفین کے تحفظ کا مرکزی مقتدرہ صارفین کے مفادات اور حقوق کے تحفظ کے لئے مسلسل سرگرم
عالمی وبا کووڈ - 19 کے دوران گمراہ کن اشتہارات جاری کرنے پر کمپنیوں کو نوٹس جاری
نئی دہلی یکم جنوری2021:صارفین کے تحفظ کا مرکزی مقتدرہ اپنے قیام کے بعد سے صارفین کے مفادات اور حقوق کے تحفظ کے لئے سرگرم عمل ہے۔ ایکٹ میں اس مقتدرہ کی جو سرگرمیاں وضع کی گئی ہیں ان میں سے ایک متعلقہ معاملات کا جائزہ لینا ہے اور ان عوامل پر غور کرنا ہے جو صارفین کے حقوق ، بشمول کسی دوسرے قانون کے تحت صارفین کے تحفظ کے لئے فراہم کردہ حفاظتی انتظامات کی راہ مین رخنہ ڈالتی ہیں۔ مقتدرہ کو ان کے موثر نفاذ کے لئے مناسب تدابیر کی سفارش کی بھی ذمہ داری سونپی گئی ہے۔
یہ دیکھ کر کہ عالمی وبا کووڈ 19 کے دوران متعدد سامان / مصنوعات سے متعلق صارفین کو گمراہ کرنے اور ان کی غلط رہنمائی کرنے کے لئے متعدد اشتہارات جاری کئے جارہے ہیں، مقتدرہ نے اپنے طور پر واٹر پیوریفائر ، پینٹس ، فرش کلینر، ملبوسات، جراثیم کشی اور فرنیچر وغیرہ جیسے شعبوں میں کمپنیوں کو وجہ نمائی نوٹس جاری کیا ہے۔صارفین کے تحفظ کے مرکزی مقتدرہ کا یہ عمل یقیناسستے تجارتی منافع کی خاطر صارفین کے جذبات کو کا استحصال روکنے کے لئے گمراہ کن اشتہارات جاری کرنے والے بدعنوان تاجروں کی راہ میں مزاحم ہوگا۔ کیب کرایہ بڑھانے والوں کو بھی اضافی کرایہ کی واپسی کے لئے غیر منصفانہ تجارتی مشق کا سہارا لینے پر نوٹس جاری کیا گیا ہے۔
صارفین کے تحفظ کا مرکزی مقتدرہ صارفین کے مفادات اور حقوق کے تحفظ کے لئے کام جاری رکھے گا۔ نیشنل کنزیومر ہیلپ لائن میں صارفین کی شکایات کے تجزیے کے بعد مقتدرہ نے صارفین کے حقوق کے تحفظ کے ضمن میں حال ہی میں آئی ایم پی ایس ، یو پی آئی وغیرہ جیسے بینکوں سے بینکاری خدمات کا استعمال کرتے ہوئے ناکام / منسوخ لین دین کا معاملہ سیکٹر ریگولیٹر ، ریزرو بینک آف انڈیا کے ساتھ اٹھایا ہے جہاں صارفین کو رقم واپس نہیں کی گئی ہے یا جہاں سیکٹر ریگولیٹر ، ریزرو بینک آف انڈیا کے ساتھ اس طرح کے دعووں کے تصفیے کی ٹائم لائن پر عمل نہیں کیا گیا ۔
مقتدرہ نے انشورنس ریگولیٹر ، آئی آر ڈی اے آئی سے بھی کہا ہے کہ وہ صارفین کے ذریعہ دعویٰ کی رقم حاصل کرنے میں تاخیر کا جائزہ لے اور انشورنس کمپنیوں سے صارفین کی شکایات کا ازالہ کرائے تاکہ آئی آر ڈی اے آئی کے پالیسی ہولڈروں کے مفادات کے تحفظ کے 2017 کے وضع کردہ ضابطوں کےتحت متعین وقت کی پابندی ہو سکے۔
صارفین کے تحفظ کا مرکزی مقتدرہ کو صارفین کے حقوق کی خلاف ورزی ، غیر منصفانہ تجارتی طریقوں اور جھوٹے یا گمراہ کن اشتہاروں سے متعلق معاملات کو منضبط کرنے کے لئے جو جو عوام کے مفادات کے لئے تعصب کا حامل ہے، صارفین کے تحفظ ایکٹ مجریہ 2019 کی دفعہ 10 کے تحت 24 جولائی ، 2020 کو قائم کیا گیا جس کا مقصد ایک طبقے کے طور پرصارفین کے حقوق کو فروغ دینا انہیں تحفظ فراہم کرنا اور ان کا نفاذ عمل مین لانا ہے۔یہ مقتدرہ صارفین کے حقوق کی خلاف ورزی کی چھان بین اور شکایات درج کررانے کے علاوہ قانونی چارہ جوئی کر سکتا ہے۔ غیر محفوظ سامان اور خدمات کی واپسی کا حکم دے سکتا ہے۔ غیر منصفانہ تجارت کے طریقوں کو ختم کرنے اور گمراہ کن اشتہارات دینے، مینوفیکچررز / تائید کنندہ / گمراہ کن اشتہاروں کے ناشروں پر جرمانے عائد کرسکتا ہے۔
اقلیتی امور کی وزارتت
آبادی میں اقلیتوں کا فیصد
اقلیتی امور کے مرکزی وزیر جناب مختار عباس نقوی نے آج لوک سبھا میں ایک تحریری جواب میں بتایا کہ حکومت نے اقلیتوں کے لئے قومی کمیشن ایکٹ 1992 کی دفعہ 2  کے مطابق اقلیتوں کو نوٹی فائی کیا ہے اور مرکزی حکومت نے اب تک 6 برادریوں کو اقلیتی برادری کے طور پر نوٹیفائی کیا ہے، جن میں عیسائی، سکھ، مسلمان، بودھ، پارسی اور جین شامل ہیں۔
مردم شماری میں اصطلاح’اقلیت‘ کا استعمال نہیں کیا گیا ہے لیکن ہر ایک مردم شماری میں بھارت کے عوام کے ذریعہ دی گئی اطلاع کے مطابق تمام مذاہب کا ڈاٹا جمع کیا جاتا ہے۔ آخری مردم شماری 2011 میں کی گئی تھی اور 2011 کی مردم شماری کے مطابق بھارت کے سکھ، عیسائی، جین، بودھ اور مسلمانوں  کی آبادی درج ذیل ہے:
|
|
سکھ
|
|
عیسائی
|
|
جین
|
|
بودھ
|
|
مسلم
|
|
20,833,116
|
|
27,819,588
|
|
4,451,753
|
|
8,442,972
|
|
172,245,158
مردم شماری کا ڈاٹا www.censusindia.gov.in پر آن لائن بھی دستیاب ہے اور خصوصی ڈاٹا لنک https://censusindia.gov.in/2011census/Religion_PCA.html سے حاصل کیا جاسکتا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-1456
(Visitor Counter : 78
وزارت دفاع
بھارتی فضائیہ مشق ڈیزرٹ فلیگ VIII میں حصہ لے گی
ایل سی اے تیجس کے لیے ملک سے باہر پہلی بین الاقوامی مشق
بھارتی فضائیہ کا ایک دستہ جس میں 110 فضائی اہلکار شامل ہیں، مشق ڈیزرٹ فلیگ VIII میں شرکت کے لیے متحدہ عرب امارات کے الظفرا بحریہ کے اڈے پر پہنچ گیا ہے۔ بھارتی فضائیہ پانچ ایل سی اے تیجس اور دو سی- 17 گلوب ماسٹر III طیاروں کے ساتھ حصہ لے گی۔ یہ پہلا موقع ہے جب ایل سی اے تیجس بھارت سے باہر بین الاقوامی پرواز کی مشق میں حصہ لے گا۔
مشق ڈیزرٹ فلیگ ایک کثیرجہتی فضائی مشق ہے جس میں متحدہ عرب امارات، فرانس، کویت، آسٹریلیا، برطانیہ، بحرین، مراکش، اسپین، جمہوریہ کوریا اور امریکہ کی فضائی افواج بھی حصہ لیں گی۔ یہ مشق 27 فروری سے 23 مارچ تک کی جارہی ہے۔
اس مشق کا مقصد مختلف جنگی مصروفیات میں حصہ لینا اور مختلف فضائی افواج کے بہترین طورطریقوں سے سیکھنا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 102
وزارت دفاع
سرکار نے فوج کے لئے عالمی معیار کی بُلٹ پروف جیکٹس کے حصول کے لئے
’’میک ان انڈیا ‘‘ اقدام کے تحت ٹھیکہ دیا
نئیدہلی10 اپریل ۔فوج کے لئے عالمی معیار کی ایک لاکھ 86 ہزار 138 بلٹ پروف جیکٹوں  کی خریداری کے لئے ٹھیکہ دیا گیا ہے ۔ یادرہے کہ فوج کے لئے بی پی جے کی ضرورت محسوس کی جارہی تھی اور سخت آزمائشوں کے بعد بالآخر اب بی پی جے کی خریدار ی کے لئے یہ ٹھیکہ دیا گیا ہے ۔
یاد رہے کہ ہندوستانی فوج کے لئے بی پی جے کے حصول کے معاملے اعلیٰ ترین سطحوں پر اٹھائے جاتے رہے ہیں اور شہری اور میڈیا کے حلقوں نے بھی شورش زدہ علاقوں کی سرحدوں پر سلامتی کی سنگین صورتحال کے پیش نظر فوج کے جوانوں کے لئے بی پی جے کی خریداری پر زوردیا ہے۔ ذاتی بیلسٹک تحفظ کے اہم آلات سے لیس ان بی پی جیز کی دستیابی سے نہ صرف یہ فوجیوں کی خود اعتمادی میں اضافہ ہوگا بلکہ ان کی ہمت وحوصلے میں بھی مضبوطی پیداہو گی۔
بی پی جیز کی سخت آزمائشوں کے موقع پر ہندوستانی مینوفیکچرر زکی موجودگی میں ، ’’ بائی انڈین ‘‘ کے اصول کے تحت بی پی جے کی خریداری کے عمل کی تفصیلات مکمل کی گئیں ۔ اس ٹھیکے سے سرکار کے ’’ میک ان انڈیا ‘‘ کو فروغ حاصل ہوا ہے اوراس سے یہ اعتماد بھی پیدا ہوا ہے کہ ہندوستانی صنعت ،ہندوستانی فوج کے جوانوں کی حفاظت کی ضروریات کی تکمیل کی مشینیں اور آلات تیار کرنے کی اہلیت رکھتی ہے۔
U-2010
(Visitor Counter : 33
خواتین اور بچوں کی ترقیات کی وزارت
خواتین کے قومی کمیشن نے چھتیس گڑھ میں خواتین کے دوروزہ کانکلیوکا انعقاد کیا
خواتین کا قومی کمیشن  چھتیس گڑھ میں خواتین کے ایک دوروزہ کانکلیو کا انعقاد کررہاہے ۔ وہ بھلائی مہیلا مہاوددیالیہ اشتراک کے ساتھ اس کانکلیو کا انعقاد کررہاہے تاکہ ریاست میں خواتین کواقتصادی لحاظ سے بااختیاربنایاجاسکے ۔ پروگرام کے پہلے دن ، جو آج بلاسپورضلع میں مارواہی کے مقام پر اختتام پذیرہوا ، علاقے کی قبائلی خواتین نے بڑی تعداد میں اس کانکلیو میں شرکت کی ۔
خواتین کے قومی کمیشن کی صدرنشین محترمہ ریکھاشرما نے مہمان خصوصی کی حیثیت سے اس پروگرام میں شرکت کی ۔ ان کے علاوہ رکن پارلیمنٹ محترمہ سروج پانڈے بھی اس موقع پرموجود تھیں ۔ محترمہ شرما نے وہاں موجود قبائلی خواتین کے ساتھ مفید معلومات ساجھا کیں ۔ خواتین کے ساتھ بات چیت کے دوران ، محترمہ شرما نے خواتین کی بہتری اورفلاح وبہبود کی غرض سے مختلف سرکاری پروگراموں اورپہل قدمیوں کے بارے میں اطلاعات ساجھا کیں اوران خواتین کو ترغیب دی کہ وہ اپنے اہداف کی حصولیابی کے لئے کوشش کریں ۔ سرکاری اسکیموں سے متعلق ان کی رہنمائی کی بدولت قبائلی خواتین کو ریاست میں دستیاب وسائل کے بارے میں ایک بہترسمجھ پیداہوئی اوریہ کہ وہ ان وسائل سے کس طر ح فائدہ اٹھاسکتی ہیں ۔
اس پروگرام کا مقصد ، دیہی خواتین کے ساتھ بات چیت کرنا اوران کی اقتصادی حالات کو بہتربنانے کی غرض سے انھیں رہنمائی فراہم کرناتھا۔ اس پروگرام کا مقصد قبائلی خواتین کو بینکوں ، کے وی آئی سی ،وغیرہ جیسے مختلف النوع مالی اداروں کے ذریعہ ان مختلف سرکاری اسکیموں سے باخبرکراناتھا ، جو ان کی مالی مدد کی غرض سے چلائی جارہی ہیں ۔
اس تقریب کا دوسرا دن ، 25مارچ کو بھلائی درگ کے مقام پرمنعقد کیاجائے گااوراس میں علاقے کی خاتون ایس ایچ جیز شرکت کریں گی ۔ اس پروگرام کا مقصد خواتین کے کام کے معیاربہترکرنے کی غرض سے مفید معلومات فراہم کرناہے اور ایک وسیع سامعین تک رسائی حاصل کرنا ہے ۔ اس پروگرام کا خاص مقصد خواتین کواقتصادی لحاظ سے مستحکم بناناہے ۔
امور داخلہ کی وزارت
مرکزی کابینہ نےمنشیات ،اعصاب پر اثر انداز ہونے والی اشیاء،کیمیکل اشیاء اورمنشیات کے ناجائز کاروبار کو روکنے کے شعبے میں ہندوستان اور سعودی عرب کے درمیان مفاہمت ناموں پر کئے گئے دستخظ کو منظوری دی
نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نے منشیات، اعصاب پر اثر انداز ہونے والی اشیاء، کیمیکل اشیاء اور منشیات کے ناجائز کاروبار کو روکنے کے شعبے میں ہندوستان اور سعودی عرب کے درمیان مفاہمت ناموں کے لئے اپنی استقدامی منظوری دے دی ہے۔
فوائد:
- اس مفاہمت نامے سے منشیات، اعصاب پر اثر انداز ہونے والی نشیلی چیزوں، کیمیکل اشیاء اور منشیات کے ناجائز کاروبار کو روکنے میں دونوں ملکوں کے درمیان تعاون کو فروغ ملے گا اور یہ کہ منشیات کی غیر قانونی اسمگلنگ کو ختم کرنے میں بھی مدد ملے گی۔ جیسا کہ اقوام متحدہ انٹرنیشنل کنٹرول کنوینشن کی طرف سے تشریح کی گئی ہے۔
- اس مفاہمت نامے کے تحت منشیات کے اسمگلروں، انہیں تیار کرنےوالوں اور ان کا ناجائز کاروبار کرنے والوں کی مشبتہ سرگرمیوں اور شناخت کے ساتھ ساتھ طور طریقوں کے علاوہ ایک دوسرے کو نئی معلومات فراہم کرنے کی گنجائش ہے اور این ڈی پی ایس کے ناجائز کاروبار کی تفصیلات اور نشیلے کیمیکلز کا کاروبار کرنےوالوں کی تفصیلات اور منشیات سے متعلق الزامات میں گرفتار نشے کے کاروبار کرنے والوں کی مالی تفصیلات کی بھی گنجائش ہے۔
- اس مفاہمت نامے کے تحت منشیات کا ناجائز کاروبار کرنے یا نارکوٹکس ڈرگس ، اعصاب پر اثرانداز ہونے والی اشیاء کی اسمگلنگ اور کیمیکل اشیاء کاجرم کرنے کے لئے دوسری پارٹی کے گرفتار کئے گئے شہری کی تفصیلات کے نوٹیفکیشن کے لئے بھی گنجائش ہے اور گرفتار شخص کو کاؤنسلر تک رسائی دینے کی بھی اس مفاہمت میں گنجائش ہے۔
- اس مفاہمت نامے میں کسی بھی پارٹی کے علاقے کے اندر ضبط کی گئی کیمیکل اشیاء اور اعصاب کو اثر انداز کرنےوالی اشیاء کے علاوہ نارکوٹکس ڈرگ کی کیمیکل رپورٹیں ؍تجزیوں کے تبادلے کے لئے بھی گنجائش ہے اوراس مفاہمت نامے میں نارکوٹکس ڈرگ ، اعصاب کو اثر انداز کرنے والی اشیاء اور کیمیکل اشیاء کی غیر قانونی لیباریٹریوں کے بارے میں ڈاٹا ؍معلومات کے تبادلے کی بھی گنجائش ہے۔
پس منظر:
غیر قانونی منشیات کا کاروبار ایک غیر قانونی عالمی تجارت ہے۔مختلف آسان راستوں خصوصاً افغانستان کے ذریعے بڑے پیمانے پر منشیات کی سرکولیشن، اس کی پیداوار نوجوانوں میں ڈرگس کی لت کے لئے راستے ہموار کررہی ہے۔جس کے نتیجے میں لوگوں کی صحت پر منفی اثر پڑ رہا ہے اور معاشرے میں جرم کا اضافہ ہورہا ہے۔منشیاب کے ناجائز کاروبار میں دنیا بھر کے مختلف خطوں میں شورش پسندی اور دہشت گردی کے لئے فنڈ بھی فراہم کیا ہے۔ نارکو- دہشت گرد اور بین الاقوامی سطح کی جرائم پیشہ تنظیمیں جو غیر قانونی طورپر منشیات کی تجارت میں مصروف ہیں اب کئی ملکوں کی سلامتی کے لئے خطرہ بن گئی ہے۔
وزیراعظم کا دفتر
وزیر اعظم 12 مارچ کو ’آزادی کا امروتمہوتسو‘ سے متعلق سرگرمیوں کا افتتاح کریں گے
وزیر اعظم سابرمتی آشرم سے پد یاترا کو جھنڈی دکھا کر روانہ کریں گے
وزیر اعظم ہندوستان@75کے تحت منصوبہ بند مختلف اقدامات بھی شروع کریں گے اور سابرمتی آشرم میں اجتماع سے خطاب کریں گے
وزیر اعظم شری نریندر مودی 12 مارچ، 2021 کو سابرمتی آشرم، احمد آباد سے ’پدیاترا‘  کو جھنڈی دکھا کر روانہ کریں گے اور ’آزادی کا امرت مہوتسو‘  کے لیے سرگرمیوں کا افتتاح کریں گے۔ وزیر اعظم ہندوستان@75 کی تقریبات کے لیے مختلف دیگر ثقافتی اور ڈجیٹل اقدامات بھی شروع کریں گے اور سابرتی آشرم میں اجتماع سے خطاب کریں گے۔ اس موقع پر گجرات کے گورنر، شری آچاریہ دیورت، مرکزی ایم اوایس  شری پرہلاد سنگھ پٹیل اور گجرات کے وزیر اعلی شری وجےروپانی بھی موجودرہیں گے، جس کا آغاز صبح 10:30 بجے ہوگا۔
آزادی کا امرت مہوتسو
آزادی کا امرت مہوتسوتقریبات کا ایک سلسلہ ہے جسے ہندوستان کی آزادی کی 75 ویں سالگرہ کا جشن منانے کے سلسلے میں حکومت ہند کے زیر اہتمام منعقد کیا جانا ہے۔ مہوتسو کو عوامی حصہ داری کے جذبے سے ایک عوامی تہوار کے طور پر منایا جائے گا۔
جشن کے تحت منعقد کی جانے والی مختلف تقریبات کی پالیسی سازی اور منصوبہ بندی کے لیے وزیر داخلہ کی سربراہی میں ایک قومی نفاذ کمیٹی تشکیل دی گئی ہے۔ افتتاحی سرگرمیاں 15 اگست 2022 سے 75 ہفتے پہلے، 12 مارچ 2021 سے شروع ہو رہی ہیں۔
پد یاترا
وزیر اعظم کے ذریعہ جھنڈی دکھا کر شروع کی جانے والی پد یاترا میں شامل ہونے والے لوگ احمدآباد میں سابرمتی آشرم سےنوساری میں ڈانڈی تک کی اپنی یاترا میں کل 241 میل کا سفر طے کریں گے، جو 25 دنوں تک چلے گی اور 5 اپریل 2021 کو ختم ہوگی۔ ڈانڈی کے راستے میں پد یاترا میں مختلف گروہ کے لوگ شامل ہوں گے۔ مرکزی وزیر شری پرہلاد سنگھ پٹیل پہلے 75 کلو میٹر کی پد یاترا کی قیادت کریں گے۔
ہندوستان@75 کے تحت افتتاحی اقدامات
اس تقریب میں ہندوستان@75 کے مرکزی خیال کے تحت منصوبہ بند سرگرمیوں کے افتتاح کا مشاہدہ کیا جائے گا جیسے فلم، ویب سائٹ، گانے، آتمنربھر چرخہ اور آتمنربھرانکیوبیٹر۔
مذکورہ بالا اقدامات کے ساتھ، ایک ثقافتی پروگرام کا بھی اہتمام کیا جائے گا جس میں ملک کےناقابل تسخیر جذبے کا جشن منایا جائے گا۔ اس میں موسیقی، رقص، نغمہ سرائی، آئین کا مقدمہ پڑھنا شامل ہوگا ۔ ہندوستان کے مستقبل کے طور پر، نوجوانوں کی طاقت کا مظاہرہ کرتے ہوئے، تقریب میں 75 آوازوں کے ساتھ 75 رقاص شامل ہوں گے۔
ریاستی اور یو ٹی حکومتیں بھی 12 مارچ، 2021 کو پورے ہندوستان میں پروگراموں کا انعقاد کر رہی ہیں۔ ان پروگراموں کے علاوہ، وزارت ثقافت، نوجوانوں کے امور کی وزارت اور TRIFED کے تحت آرکیالوجیکل سروے آف انڈیا اور زونل ثقافتی مراکز نے اس موقع پر مختلف سرگرمیوں کا منصوبہ بنایا ہے۔
بھارتی چناؤ کمیشن
جرمنی کی وزیرخارجہ عزت مآب محترمہ انالینا بیئربوک نے ای سی آئی کادورہ کرکے کمیشن سے ملاقات کی
جرمن وفد نے ای وی ایم – وی وی پی اے ٹی کو بروئے کارلانے سے متعلق سخت قواعد وضوابط اور سلامتی خصوصیات کا مشاہدہ کیا
جرمنی کی وزیرخارجہ عزت مآب محترمہ انالینا بیئربوک کی قیادت میں ایک جرمن وفد نے آج نئی دہلی میں نرواچن سدن میں اعلیٰ انتخابی کمشنر جناب راجیوکماراورانتخابی کمشنروں جناب انوپ چند رپانڈے اورجناب ارون گوئل سے ملاقات کی ۔جرمنی کے وفد میں جرمن پارلیمنٹ کے چارارکان محترمہ اگنیز سکابرگر ، جناب تھامس ارنڈل، جناب الرچ لیختے اورجناب آندرے لاریم ، بھارت میں جرمن سفیر ڈاکٹرفلپ ایکرمین اور جرمن وزارت خارجہ کے دیگرعہدیدار شامل تھے۔
اس موقع پر اظہارخیال کرتے ہوئے ، اعلیٰ انتخابی کمشنر سی ای سی جناب راجیو کمارنے کہاکہ جمہوریت کا نظریہ ، بھارت کے تاریخی کوائف اورروایتوں میں گہرائی سے پیوست ہے ۔ بھارت کے انتخابات کی جسامت اورحجم کے بارے میں ایک جائزہ پیش کرتے ہوئے ، انھوں نے جرمن وفد کو اس تفصیلی مشقت کے بارے میں مطلع کیاجوای سی آئی ، آزادانہ ، منصفانہ ، برمبنی شمولیت ، قابل رسائی اورسبھی کی شرکت والے عام انتخابات کے انعقاد کی غرض سے ، 95کروڑسے زیادہ رائے دہندگان کے لئے کرتا ہے اور اس کے لئے 11لاکھ پولنگ مراکز قائم کئے جاتے ہیں اور ایک کروڑدس لاکھ پولنگ عملہ کی خدمات حاصل کی جاتی ہیں ۔ انھوں نے اس بات پرزوردیاکہ ای سی آئی ، ہرمرحلہ پرسیاسی پارٹیوں کی شرکت اور ان کے ذریعہ انکشافات کو یقینی بناتاہے ۔جناب کمارنے کہاکہ انتخابات سے متعلق ضروری سازوسامان اور متعلقہ خدمات کے چیلنجوں کےعلاوہ آزادانہ اورمنصفانہ انتخابات کو ممکنہ طورپر متاثر کرنے والے سوشل میڈیا پرجھوٹے بیانوں سے پڑنے والے مضراثرات ، انتخابات کے بندوبست سے متعلق زیادہ تر اداروں کے لئے ایک یکساں چیلنج کے طورپر تیزی کے ساتھ ابھرکرسامنے آرہے ہیں ۔
جرمن وزیرخارجہ نے کمیشن کے ساتھ تبادلہ ٔ خیال کے دوران ، بھارت کے متنوع جغرافیہ، ثقافت اوررائے دہندگان کے چیلنجوں کے باوجود ، دنیا کی اس سب سے بڑی جمہوریت میں انتخابی کمیشن کی جانب سے انتخابی بندوبست اورانتظامات سے متعلق اس زبردست مشق کی ستائش کی۔ جرمن وفد کو ، انتخابات کے انعقاد کے سلسلے میں ای سی آئی کے ذریعہ ٹکنالوجی کے وسیع استعمال کے بارے میں تفصیل سے مطلع کیا گیا۔ جرمن وزیرخارجہ نے ، ای سی آئی کے ذریعہ وفد کے لئے ای وی ایم –وی وی پی اے ٹی کو بروئے کارلانے سے متعلق ایک مظاہرے کے دوران ای وی ایم کے ذریعہ ایک ووٹ ڈالا۔ انھوں نے جرمن ارکان پارلیمنٹ کے ساتھ ای وی ایمز کی سخت سکیورٹی خصوصیات کے مشادہ کیااور ای وی ایمز کوبروئے کار لانے سے متعلق انتخابی عمل کے ہرمرحلے میں سیاسی پارٹیوں کی شرکت کے عمل اوران ووٹنگ مشینوں کے استعمال ، نقل وحرکت ، اسٹوریج اور کام کاج کے دوران سخت قواعدوضوابط کا بھی مشاہدہ کیا۔
بھارت اورجرمنی ، دونوں ملک ، جمہوریت اورانتخابی امداد کے بین الاقوامی ادارے  اسٹاک ہوم اور‘‘جمہوریتوں کی برادری’’ وارسا کے رکن ہیں ۔ بھارت کا انتخابی کمیشن –ای سی آئی ، ‘‘جمہوریت کے لئے سربراہ اجلاس ’’ کے زیراہتمام ، ‘‘ٹکنالوجی کا استعمال اورانتخابی دیانتداری ’’ کے موضوع پردوسری بین الاقوامی کانفرنس کاانعقاد کررہاہے ۔ یہ بین الاقوامی کانفرنس ، رائے دہندگان کے قومی دن -2023سے قبل ، جنوری 2023میں منعقد ہوگی ۔
جرمنی کے دفتر خارجہ کے سینئر افسران ، نئی دہلی میں جرمن سفارت خانے کے سرکردہ عہدیدار اوربھارت کے انتخابی کمیشن کے سرکردہ عہدیدار بھی اس موقع پرموجود تھے ۔
وزیراعظم کا دفتر
وزیراعظم نے کرۂ ارض کے مالا مال حیاتیاتی تنوع کے تحفط کا عہد دوہرایا
نئی دہلی، 5 جون، 2020،عالمی یوم ماحولیات کے موقع پر وزیراعظم جناب نریندر مودی نے اپنے ایک ٹوئیٹ میں کہا ہے کہ‘‘ #عالمی یوم ماحولیات کے موقع پر ہم اپنا یہ عہد دوہراتے ہیں کہ ہم اپنے کرہ ارض کے مالا مال حیاتیاتی تنوع کا تحفظ کریں گے۔ آئیے ہم سب اجتماعی طور پر وہ سب کچھ کریں، جو اُن نباتات اور حیوانات کے تحفظ کے لئے ہم سے ممکن ہو سکے، جن کے ساتھ ہم اس سرزمین میں بستے ہیں۔ خدا کرے کہ ہم آنے والی پیڑھیوں کے لئے ایک بہتر کرہ ارض چھوڑ سکیں’’۔
م ن۔ک ا۔
U-3070
(
وزارت ماہی پروری، مویشی پروری و ڈیری
ملک نے دودھ کا قومی دن منایا
ڈاکٹر ورگیس کورین کے ذریعہ شروع کی گئی کوآپریٹو تحریک کی وزیرموصوف نے ستائش کی
کرناٹک کے ہسارگھاٹا اورگجرات کے دھامروڈ میں آئی وی ایف لیب کا آن لائن آغاز
بہترین ڈیری کسان ، بہترین مصنوعی انسی مینیشن ٹیکنیشن اور بہترین ڈیری کوآپریٹو سوسائٹی کے زمروں کے لیے گوپال رتن ایوارڈ کے فاتحین کو ایوارڈ سے نوازا گیا
نئی دہلی۔ 26 نومبر دودھ کے قومی دن کی تقریبات کا آغاز آج صبح گجرات کے آنند میں ڈاکٹر ورگیس کورین کے مجسمے پر گل پوشی کے بعد واکتھون کے ساتھ ہوا۔ محترمہ ورشا جوشی، جوائنٹ سکریٹری  محکمہ برائے مویشی پروری اور ڈیرینگ نے واکتھون میں آے ایم یو ایل، آئی ڈی ایم سی، آئی آر ایم اے، این ڈی ڈی بی، این سی ڈی ایف آئی اور انڈین امیونولوجیکل لمیٹیڈ کے شرکاء کے ساتھ واکتھون میں حصہ لیا۔
واکتھون کے بعد؛ مہمان خصوصی کی آمد پر ماہی پروری، مویشی پروری اور ڈیرنگ کے وزیر جناب پرشوتم روپالا، ماہی پروری، مویشی پروری اور ڈیرنگ کے وزیر مملکت ڈاکٹر سنجیو کمار بالیان، ماہی پروری، مویشی پروری اور ڈیرنگ کے وزیر مملکت ڈاکٹر ایل مروگن، محکمہ برائے مویشی پروری اور ڈیرنگ میں سکریٹری  جناب اتل چترویدی نے آئی ڈی ایم سی کے ذریعہ تیار کردہ ایک اختراعی دودھ دینے والی موبائل مشین کو جھنڈی دکھا کر روانہ کیا۔
اس کے بعد مرکزی تقریب کا آغاز ماہی پروری، مویشی پروری اور ڈیرنگ کے وزیر اور دیگر معززین کے ہاتھوں چراغاں کرکے ہوا جس کے بعد افتتاح اور تقریریں ہوئیں۔ اپنی تقریر میں، ماہی پروری، مویشی پروری اور ڈیرنگ کے وزیر، جناب پرشوتم روپالا نے کوآپریٹیو کی وراثت اور روایت کو برقرار رکھنے کے لیے ڈاکٹر ورگیس کورین اور این ڈی ڈی بی اور اے ایم یو ایل کے ذریعہ شروع کی گئی کوآپریٹو تحریک کی ستائش کی۔ یہ روایت بہت سی دوسری ریاستوں میں پھیلی ہوئی ہے، ڈیری سیکٹر ہندوستان میں ترقی کرکے دنیا میں سب سے زیادہ دودھ پیدا کرنے والا ملک بن گیا۔ اس نےکرناٹک کے ہسار گھاٹا ، گجرات کے دھامروڈ، میں آن لائن آئی وی ایف لیب اور ساتھ ہی گرینڈ اسٹارٹ اپ چیلنج 2.0 اور ویب پورٹل برائے نسل افزودگی کا آغاز کیا۔ انہوں نے خواہش ظاہر کی کہ تکنیکی مداخلتوں اور اختراعات سے نہ صرف پیداواری صلاحیت میں بہتری آئے گی بلکہ اس سے انٹرپرینیورشپ کی حوصلہ افزائی بھی ہوگی۔
پروگرام کے دوران، انہوں نے بہترین ڈیری کسان ، بہترین مصنوعی انسی مینیشن ٹیکنیشن اور بہترین ڈیری کوآپریٹو سوسائٹی کے زمروں کے لیے گوپال رتن ایوارڈ کے فاتحین کو مبارکباد دی۔ انہوں نے گوپال رتن ایوارڈز کے تمام جیتنے والوں کی ستائش کی۔
ریاستوں کے وزیر نے کوآپریٹو تحریک کو دوسری ریاستوں میں لے جانے کی ضرورت کا بھی اعادہ کیا اور لوکل فار ووکل اور لوکل کو عالمی سطح پر لے جانے کی وکالت کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13342
(Visitor Counter : 100